KOMMISSIONENS BESLUTNING

af 22. februar 2000

om beskyttelsesforanstaltninger mod aviær influenza i Italien

(meddelt under nummer K(2000) 489)

(EØS-relevant tekst)

(2000/149/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelsen af det indre marked(1), senest ændret ved direktiv 92/118/EØF(2), særlig artikel 10, stk. 4,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(3), senest ændret ved direktiv 92/118/EØF, særlig artikel 9, stk. 4, og

ud fra følgende betragtninger:

(1) Siden 20. december 1999 er der konstateret udbrud af aviær influenza i mange regioner i Italien.

(2) I Rådets direktiv 92/40/EØF(4) om fællesskabsforanstaltninger til bekæmpelse af aviær influenza er der fastsat foranstaltninger til bekæmpelse af aviær influenza.

(3) I Rådets direktiv 90/539/EØF af 15. oktober 1990 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande(5), senest ændret ved direktiv 1999/90/EF(6), er der fastsat betingelser for samhandelen inden for Fællesskabet med fjerkræ og rugeæg.

(4) I direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr, samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF(7), senest ændret ved Kommissionens beslutning 95/176/EF(8), er der fastsat betingelser for samhandelen inden for Fællesskabet med fugle bortset fra fjerkræ, der er omhandlet i direktiv 90/539/EØF.

(5) I Rådets direktiv 91/494/EØF af 26. juni 1991 om dyresundhedsmæssige betingelser for handel inden for Fællesskabet med fersk fjerkrækød og for indførsel heraf fra tredjelande(9), senest ændret ved direktiv 1999/89/EF(10), er der fastsat betingelser for handel inden for Fællesskabet med fersk fjerkrækød.

(6) I betragtning af handelen med fjerkræ, fugle og rugeæg heraf vil sygdomssituationen kunne udgøre en risiko for flokke i andre områder af Fællesskabet.

(7) Italien har iværksat foranstaltninger til forebyggelse og bekæmpelse af aviær influenza inden for rammerne af:

- direktiv 92/40/EØF

- direktiv 90/539/EØF

- direktiv 92/65/EØF

- direktiv 91/494/EØF

- det nationale dekret nr. 600.6/24461/57N/139, som det italienske sundhedsministerium udstedte den 14. januar 2000.

(8) Medlemsstaterne anerkender, at de af Italien iværksatte foranstaltninger er passende.

(9) I betragtning af sygdommens udvikling og den specifikke epidemiologiske karakter af denne særlige epidemi bør der dog vedtages særlige foranstaltninger for at mindske risikoen for spredning af virus i fjerkræbestanden.

(10) Foranstaltningerne bør afspejle de specifikke strukturer for den integrerede industri i det berørte område.

(11) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Italien iværksætter supplerende foranstaltninger. De bør mindst omfatte følgende bestemmelser:

a) I hele Italien

1) Der anvendes engangsemballage til indsamling, oplagring og transport af konsumæg. Efter anvendelse destrueres emballagen straks på en sådan måde, at det sikres, at virus destrueres efter metoder, der er godkendt af den kompetente myndighed.

2) Emballeringscentre for konsumæg i nærheden af et brug, hvor der holdes fugle af modtagelige arter, må ikke tilføre æg fra brug i provinser, hvor der er konstateret udbrud af aviær influenza.

b) I regioner, hvor der i de sidste 30 dage er konstateret udbrud af aviær influenza

1) Ethvert transportmiddel, der anvendes til transport af fjerkræ, rugeæg, konsumæg og fjerkræfoder, skal, umiddelbart før det ankommer til og efter det forlader et brug eller en tilhørende virksomhed, rengøres og desinficeres med desinfektionsmidler og metoder, der er godkendt af den kompetente myndighed. Ved transport i forbindelse med samhandel inden for Fællesskabet udstedes der et dokument, der attesterer, at desinfektion har fundet sted, og dokumentet bør mindst indeholde oplysninger om rengøring og desinfektion svarende til dem, der er anført i bilaget.

2) Alle maskiner til læsning og losning af lastbiler rengøres og desinficeres umiddelbart før og efter anvendelse, jf. stk. 1.

3) Rugeæg, deres emballage og transportmiddel skal desinficeres inden forsendelse, jf. stk. 1.

4) Den person, der er ansvarlig for et fjerkræbrug, sikrer sig, at alle personer, der betræder og forlader bruget, anvender strenge biologiske sikkerhedsforanstaltninger, og stiller beskyttelsestøj/støvler til rådighed for besøgende, fangere og andre personer. Den ansvarlige sikrer sig også, at der anvendes passende desinfektionsmidler ved indgange til og udgange fra bygninger, der rummer fjerkræ.

c) I provinser, hvor der i de sidste 30 dage er konstateret udbrud af aviær influenza

1) Ethvert transportmiddel, der anvendes til transport af fjerkræ, rugeæg, konsumæg og fjerkræfoder, transporterer kun én sending til eller fra et enkelt brug eller en enkelt virksomhed på én gang.

2) Ethvert transportmiddel, der anvendes til transport af fjerkræ, rugeæg, konsumæg og fjerkræfoder, og som forlader en af disse provinser, skal ledsages af et officielt dokument, der attesterer, at transportmidlet er blevet rengjort og desinficeret før forsendelsen, jf. litra b), nr. 1. En sådan lastbil transporterer kun én sending til eller fra et enkelt brug eller en enkelt virksomhed på én gang.

3) Brugt strøelse og fjerkrægødning må kun fjernes fra bruget eller udspredes med tilladelse fra den kompetente myndighed. Når det besluttes at give en sådan tilladelse, tages der hensyn til bestemmelserne i bilag II, afsnit II, litra d), til direktiv 92/40/EØF.

Artikel 2

Den centrale veterinærmyndighed kan indføre foranstaltninger ud over de i denne beslutning nævnte, hvis den anser dem nødvendige for at udrydde sygdommen. Italien underretter straks Kommissionen og de øvrige medlemsstater om foranstaltningerne.

Artikel 3

Medlemsstaterne sikrer, at bestemmelserne i artikel 1, litra a), nr. 1, anvendes for alle sendinger til og fra Italien.

Artikel 4

Medlemsstaterne ændrer deres handelsforanstaltninger for at bringe dem i overensstemmelse med denne beslutning. De underretter straks Kommissionen herom.

Artikel 5

Denne beslutning er rettet til medlemsstaterne.

Udfærdiget i Bruxelles, den 22. februar 2000.

På Kommissionens vegne

David BYRNE

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 395 af 30.12.1989, s. 13.

(4) EFT L 167 af 22.6.1992, s. 1.

(5) EFT L 303 af 31.10.1990, s. 6.

(6) EFT L 300 af 23.11.1999, s. 19.

(7) EFT L 268 af 13.7.1992, s. 54.

(8) EFT L 117 af 24.5.1995, s. 23.

(9) EFT L 268 af 24.9.1991, s. 35.

(10) EFT L 300 af 23.11.1999, s. 17.

BILAG

>PIC FILE= "L_2000050DA.002402.EPS">